کوئٹہ: اسپیکرصوبائی اسمبلی میرجان محمد خان جمالی یوم پاکستان نا وخت آ تینا اسہ کلہو اٹ پارینے کہ 23 مارچ نا دے ننا قومی تاریخ اٹ بھاز اہمیت تخک۔ انتئے کہ 1940ء 1940 اٹ ہندا دے آ لاہور اٹ تاریخی قرار داد پاکستان منظور کریسر و برصغیر نا مسلمانک قائد اعظم محمد علی جناح نا کماشی ٹی تینکن اسہ جتا وطن نا دوئی کننگ نا جہد نا بنا ءِ کریسس و ہفت سال نا بھاز خواری، قربانی و بے مٹ جہد آن پد او تینکن اسہ آجو و تینٹ جوڑ کروک وطن پاکستان دوئی کننگ اٹ سرسہب مس۔ او پارینے کہ اینو نا دے ننے دا عہد انا منفوئی تمک کہ نن مکمل اتحاد و اتفاق جوڑ کرسا قومی یکجہتی، ملکی سالمیت و تعمیر و شونداری کن اواری ٹی کاریم کینہ۔
(خ ن)
